Translate the text from Welsh to English.



 
**Datganiad Ysgrifenedig –** **Offeryn Statudol (OS) ar gyfer Rheoliadau’r Rhaglen Ewrop Greadigol a’r Rhaglen Ewrop i Ddinasyddion (Dirymu) (Ymadael â’r UE) 2019 a’r Cytundeb Asiantaeth cysylltiedig**


**Y Rheoliadau sy'n cael eu dirymu**


Mae'r OS hwn yn dirymu Rheoliad 1295/2013 (sy’n sefydlu'r Rhaglen Ewrop Greadigol ar gyfer y cyfnod rhwng 2014 a 2020\) ("Rheoliad EG"), Rheoliad (EU) 2018/596 (sy’n diwygio Rheoliad EG) a Rheoliad y Cyngor (EU) Rhif 390/2014 (sy’n sefydlu’r Rhaglen Ewrop i Ddinasyddion) ("Rheoliad EDd"), fel y'u dargedwir mewn cyfraith ddomestig o dan Ddeddf yr Undeb Ewropeaidd (Ymadael) 2018 ("y Ddeddf").


**Unrhyw effaith y gall yr OS ei chael ar gymhwysedd deddfwriaethol y Cynulliad a/neu ar gymhwysedd gweithredol Gweinidogion Cymru**


Nid yw'r OS hwn yn gwneud dim darpariaethau newydd mewn cysylltiad â Senedd y DU neu Lywodraeth y DU mewn perthynas â materion sy'n dod o fewn naill ai cymhwysedd deddfwriaethol Cynulliad Cenedlaethol Cymru neu gymhwysedd gweithredol Gweinidogion Cymru. Mae'n cynnwys darpariaethau sy'n dirymu rheoliadau'r UE a ddargedwir yng nghyfraith y DU sy'n ymwneud â'r Rhaglenni hynny ac y mae angen cydsyniad ymlaen llaw gan Weinidogion Cymru ar eu cyfer.


**Diben y dirymiad** 


Mae'r offeryn hwn yn mynd i'r afael â diffygion a fyddai'n codi mewn Rheoliadau'r UE, ac yn rhoi yn eu lle drefniadau wrth gefn a allai fod yn angenrheidiol yn dilyn ymadawiad y DU â'r UE pe na bai gytundeb ymadael yn ei le.


Rhaglen Ewrop Greadigol yw rhaglen cymorth ariannol yr Undeb Ewropeaidd ar gyfer y diwydiannau clyweledol a diwylliannol. Mae'n helpu i gynnal hyfforddiant, datblygu prosiectau, a dosbarthu a hyrwyddo gwaith clyweledol a diwylliannol Ewropeaidd. Mae'r Rhaglen Ewrop i Ddinasyddion yn ariannu prosiectau sy'n hyrwyddo dealltwriaeth rhwng yr Undeb Ewropeaidd a'i ddinasyddion, gan ehangu ymwybyddiaeth am yr hyn y mae'n ei olygu i fod yn Ewropeaidd a datblygu ymdeimlad o hunaniaeth Ewropeaidd. Dechreuwyd y Rhaglenni ar 1 Ionawr 2014 a byddant yn rhedeg tan ddiwedd 2020\.


Pe bai'r DU yn ymadael â'r DU heb gytundeb ymadael yn ei le, ni fyddai'r Comisiwn Ewropeaidd bellach yn gallu darparu cyllid i’r rheini yn y DU sy’n cymryd rhan yn y naill Raglen. Felly, yn unol â thelerau gwarant Llywodraeth y DU mewn perthynas â rhaglenni a ariennir gan yr UE a roddwyd yn 2016 a'i hestynnwyd ym mis Gorffennaf 2018 ("Gwarant HMG", yr hysbyswyd amdano i Senedd y DU yn natganiad ysgrifenedig HCWS926\), bydd yr offeryn yn rhoi pwerau i'r Ysgrifennydd Gwladol dros Ddigidol, Diwylliant, y Cyfryngau a Chwaraeon ddarparu cymorth ariannol, mewn perthynas â Lloegr a Gogledd Iwerddon yn unig, i’r rheini sy’n cymryd rhan yn y Rhaglen Ewrop Greadigol a'r Rhaglen Ewrop i Ddinasyddion – os yw'r Comisiwn Ewropeaidd yn peidio â rhoi cyllid i’r rheini sy’n cymryd rhan yn y DU ar neu ar ôl y diwrnod ymadael am fod y DU wedi ymadael â'r UE.


Mae'r OS a'r Memorandwm Esboniadol cysylltiedig, sy'n nodi effaith pob un o'r diwygiadau i'w gweld yma: https://www.gov.uk/eu\-withdrawal\-act\-2018\-statutory\-instruments/the\-creative\-europe\-programme\-and\-europe\-for\-citizens\-programme\-revocation\-eu\-exit\-regulations\-2019


**Pam y rhoddwyd cydsyniad**


Nid oes gwahaniaeth rhwng Llywodraeth Cymru a Llywodraeth y DU o ran y polisi ar gyfer y cywiriad. Felly, byddai gwneud trefniadau ar wahân yn arwain at ddyblygu gwaith, a chymhlethdod diangen. Nid yw'r OS yn effeithio ar y setliad datganoli nac yn lleihau pwerau Gweinidogion Cymru, gan nad yw'n rhoi pwerau newydd i'r Ysgrifennydd Gwladol mewn perthynas â Chymru. 


I alluogi'r Ysgrifennydd Gwladol i ddarparu cymorth ariannol i’r rheini sy’n cymryd rhan yn y Rhaglenni hyn yng Nghymru, rwyf hefyd wedi cytuno y bydd Gweinidogion Cymru yn ymrwymo i Gytundeb Asiantaeth gyda'r Ysgrifennydd Gwladol yn unol ag adran 83(1\) o Ddeddf Llywodraeth Cymru 2006\. Bydd hyn yn galluogi'r Ysgrifennydd Gwladol i ddefnyddio pwerau presennol Gweinidogion Cymru, ar sail dros dro, i dalu’r rheini sy’n cael cymorth gan Ewrop Greadigol a Ewrop i Ddinasyddion yng Nghymru a all fod yn gymwys i gyllid dan y Warant. Bydd y Cytundeb Asiantaeth yn sicrhau bod Gweinidogion Cymru yn dargadw cymhwysedd. Mae’r Adran dros Ddiwylliant, y Cyfryngau a Chwaraeon wedi cytuno na fydd yn cyflawni swyddogaethau o dan bwerau Gweinidogion Cymru ond pan fydd yn rhyngweithio â sefydliadau a leolir yng Nghymru. Mae pwerau Gweinidogion Cymru yn deillio o adran 60 o Ddeddf Llywodraeth Cymru 2006\.


**Amseru**


Fel y nodwyd uchod, mae'r OS hwn yn cynnwys darpariaethau y mae angen cydsyniad ymlaen llaw gan Weinidogion Cymru ar eu cyfer. Yn anffodus, er bod Llywodraeth Cymru a swyddogion yr Adran dros Ddiwylliant, y Cyfryngau a Chwaraeon wedi bod yn cydweithio ers mis Hydref 2018 i sicrhau bod modd cyflenwi Gwarant HMG mewn modd sy'n parchu'r setliad datganoli, nid oedd hynny wedi digwydd yn yr achos hwn. Cafodd yr OS ei wneud a'i osod gerbron Senedd y DU heb yn wybod inni ym mis Mawrth eleni. Dim ond wrth i drafodaethau am y Cytundeb Asiantaeth barhau y daethom yn ymwybodol o hyn yn nes ymlaen. Ar 16 Gorffennaf, ar ôl iddi ddod i'r amlwg bod y cytundeb rhynglywodraethol rhwng ein Llywodraethau wedi torri, ysgrifennodd yr Ysgrifennydd Gwladol ar y pryd, Jeremy Wright QC AS, ataf yn gofyn am gydsyniad ôl\-weithredol. Gwnaeth gydnabod y ffaith bod y cytundeb rhynglywodraethol wedi'i dorri yn anfwriadol ac ymddiheurodd am hynny. 


Ymatebais ar 12 Awst i'r Ysgrifennydd Gwladol newydd, y Gwir Anrhydeddus Nicky Morgan AS, gan ddweud er y cefais fy sicrhau gan ddatganiadau ei rhagflaenydd bod y methiant hwn yn anfwriadol, a bod Llywodraeth y DU yn parhau i fod yn ymrwymedig i'r cytundeb rhynglywodraethol, rwy'n ystyried y digwyddiadau hyn yn hynod ddifrifol –  yn enwedig gan na hysbyswyd y Cynulliad Cenedlaethol am yr OS mewn da bryd. Dywedais y byddwn yn cael cyngor pellach ac yn ymgynghori â'r Cwnsler Cyffredinol a'r Gweinidog Brexit cyn ymateb i'r cais am gydsyniad ôl\-weithredol. 


Rydym bellach yn fodlon bod yr OS wedi symud drwy'r prosesau Seneddol gofynnol ac y byddai'n dod i effaith yn gyfreithiol pe bai'r DU yn ymadael â'r UE heb gytundeb. Rydym hefyd yn fodlon nad yw'n effeithio ar y setliad datganoli nac yn lleihau pwerau Gweinidogion Cymru. Ar ben hynny, bydd y Cytundeb Asiantaeth yn sicrhau bod Gweinidogion Cymru yn dargadw cymhwysedd.


Yn yr amgylchiadau hyn, i sicrhau bod y rheini sy’n cymryd rhan yn y Rhaglenni yng Nghymru yn parhau i gael cyllid, rwy'n barod i roi cydsyniad ôl\-weithredol. Heddiw, rwyf wedi ysgrifennu at yr Ysgrifennydd Gwladol i roi gwybod iddi am fy mhenderfyniad ac rwyf wedi dweud wrth fy swyddogion i gwblhau'r Cytundeb Asiantaeth terfynol gyda'r Adran dros Ddiwylliant, y Cyfryngau a Chwaraeon. Yn fy llythyr, rwyf wedi pwysleisio bod Gweinidogion Cymru yn disgwyl i’r cytundeb rhynglywodraethol gael ei barchu'n gywir a rhaid sicrhau nad yw hyn yn digwydd eto.







Translation:


 
**Written Statement –** **Statutory Instrument (SI) for t****he Creative Europe Programme and Europe for Citizens Programme (Revocation) (EU Exit) 2019 and associated Agency Agreement**


**The Regulations which are being revoked**


The SI revokes Regulation 1295/2013 (establishing the Creative Europe Programme for the period 2014 to 2020\) (“the CE Regulation”), Regulation (EU) 2018/596 (amending the CE Regulation) and Council Regulation (EU) No 390/2014 (establishing the Europe for Citizens Programme) (“the EfC Regulation”), as retained in domestic law under the European Union (Withdrawal) Act 2018 (“the Act”).


**Any impact the SI may have on the Assembly’s legislative competence and/or the Welsh Ministers’ executive competence**


This SI makes no new provisions in respect of the UK Parliament or the UK Government relating to matters that fall within either the legislative competence of the National Assembly for Wales or the executive competence of the Welsh Ministers. It does contain provisions that revoke EU regulations retained in UK law relevant to these Programmes which require the prior consent of the Welsh Ministers.


**The purpose of the revocation** 


This instrument addresses deficiencies that would arise in EU Regulations, and puts in place contingency arrangements that may be needed, following the UK’s departure from the EU without a withdrawal agreement being in place.


The Creative Europe Programme is the European Union’s financial support programme for the audiovisual and cultural industries. It supports training, project development and the distribution and promotion of European audiovisual and cultural works. The Europe for Citizens Programme funds projects that promote understanding between the European Union and its citizens, deepening awareness of what it means to be European and developing a sense of European identity. The Programmes commenced on 1 January 2014 and will run to the end of 2020\.


In that event that the UK leaves the EU without a withdrawal agreement in place, the European Commission would no longer be able to provide funding to UK participants in either Programme. Therefore, in line with the terms of the UK Government guarantee in relation to EU\-funded programmes given in 2016 and extended in July 2018 (the “HMG Guarantee”, notified to Parliament in written statement HCWS926\), the instrument will give powers to the Secretary of State for Digital, Culture, Media and Sport to provide financial assistance, in relation to England and Northern Ireland only, to participants in the Creative Europe Programme and the Europe for Citizens Programme \- if the European Commission ceases to provide funding to UK participants on or after exit day because of the UK’s withdrawal from the EU.


The SI and accompanying Explanatory Memorandum, setting out the effect of each amendment is available here: https://www.gov.uk/eu\-withdrawal\-act\-2018\-statutory\-instruments/the\-creative\-europe\-programme\-and\-europe\-for\-citizens\-programme\-revocation\-eu\-exit\-regulations\-2019


**Why consent was given**


There is no divergence between the Welsh Government and the UK Government on the policy for the correction. Therefore, making separate arrangements would lead to duplication and unnecessary complication. The SI has no impact on the devolution settlement and causes no diminishment of the Welsh Ministers’ powers, as it grants no new powers to the Secretary of State in relation to Wales. 


To enable the Secretary of State to provide financial assistance to participants of these Programmes in Wales, I have today also agreed that the Welsh Ministers will enter into an Agency Agreement with the Secretary of State pursuant to section 83(1\) of the Government of Wales Act 2006\. This will allow the Secretary of State to use the existing powers of the Welsh Ministers, on a temporary basis, to pay Creative Europe and Europe for Citizens recipients in Wales who may be entitled to funding under the Guarantee. The Agency Agreement will ensure that the Welsh Ministers retain competence. DCMS has agreed to carry out the functions under the powers of the Welsh Ministers only when interacting with organisations based in Wales. The Welsh Ministers’ powers are derived from section 60 of the Government of Wales Act 2006\. 


**Timing**


As stated above, this SI contains provisions that properly require the prior consent of the Welsh Ministers. Unfortunately, despite the fact that Welsh Government and DCMS officials have worked collaboratively since October 2018 to ensure the HMG Guarantee can be delivered in a way that respects the devolution settlement, that did not happen in this case. The SI was Made and Laid before Parliament without our knowledge in March this year. We only became aware of this some time later, as discussions about the Agency Agreement continued. On 16 July, once it became clear that a breach of the intergovernmental agreement between our Governments had occurred, the then Secretary of State, Jeremy Wright QC MP, wrote to me seeking retrospective consent. He acknowledged and apologised for an unintended breach of the intergovernmental agreement. 


I replied on 12 August to the new Secretary of State, the Rt Hon Nicky Morgan MP, saying that whilst I was reassured by her predecessor’s statements that this failure was unintentional, and that the UK Government remains committed to the intergovernmental agreement, I view these events extremely seriously \- especially as the National Assembly had not been informed about the SI in good time. I said I would take further advice and consult the Counsel General and Brexit Minister before responding to the request for retrospective consent. 


We are now content that the SI has passed through required Parliamentary processes and would legally come into effect in the event of the UK leaving the EU without an agreement. We are also content that it has no impact on the devolution settlement and causes no diminishment of the Welsh Ministers’ powers. Further, the Agency Agreement will ensure that the Welsh Ministers retain competence. 


In these circumstances, to ensure the continuation of funding to Programme participants in Wales, I am prepared to grant retrospective consent. I have today written to the Secretary of State informing her of my decision and have instructed officials to finalise the Agency Agreement with DCMS. In my letter have reiterated that the Welsh Ministers expect the intergovernmental agreement to be properly respected and that there must be no reoccurrence of these events.